**3f – stjórnarfundur 13. september 2013**

Staður og tími: Amokka kaffihús í Borgartúni, föstudaginn 13. september, kl. 16:00–17:30.

Mættir: Anna Margrét, Elínborg, Jóhanna, S.Fjalar og Sólveig.

Fundarritari: Jóhanna Geirsdóttir

1. 3f – Fagfélag

Fundarmenn voru á einu máli um að skapa 3f sérstöðu sem fagfélags.  
Útbúa þyrfti ýmis stutt fræðslu-/kennslumyndskeið með fróðleiksmolum og setja merki 3f á þau.  
Þau yrðu vistuð á UT-rásinni.

S.Fjalar tók að sér að senda út rafræn fréttabréf 3f mánaðarlega og sjá um póstlista félagsins.  
Hann ætlar einnig að sjá um síðu 3f á Facebook.  
Hann samþykkti að vera meðstjórnandi í stjórn 3f á starfsárinu.

1. Íslandsmót iðngreina

Íslandsmót iðngreina verður haldið 6.–8. mars 2014 í Kórnum í Kópavogi.  
Allir fundarmenn voru fylgjandi því að 3f yrði með bás á mótinu og kynna þar m.a. forritun og upplýsingatækni.

1. Ráðstefna 3f í apríl

Fyrirhugað er að halda ráðstefnu 3f í apríl ár hvert. Huga þarf að hvað á að taka fyrir á ráðstefnunni 2014 og ræða á næsta fundi. Tillaga kom um að fá einhvern til að fjalla um reynslu sína af Open Office.

1. ISTE

Rætt var um að stjórn 3f færi á ISTE-ráðstefnuna í Atlanta sem verður haldin 28. júní–1. júlí 2014. Þá þyrfti að fá styrki frá ýmsum fyrirtækjum eða bönkum þar sem mjög kostnaðarsamt er að fara á slíka ráðstefnu.

1. Heimasíða 3f – 3f.is

Samþykkt var að Jóhanna og Sólveig tækju að sér að sjá um heimasíðu 3f og færa hana undir Weebly.com.

1. RannUM

Senda þarf bréf til RannUm og láta vita að Bjarndís Fjóla Jónsdóttir muni ekki sitja fundi fyrir 3f.   
Elínborg ætlar að taka við af henni.

1. Starfið fram undan

* Setja upp fræðslu á netinu í gegnum heimsíðu 3f
  + Senda t.d. út vikulega fróðleiksmola og halda fræðslufundi einu sinni í mánuði.  
    Á þann hátt gætum við gert okkur sýnilegri og náð til fleiri félagsmanna því oft hefur verið fremur fámennt á fræðslukvöldum.
  + Fræðslufundi á netinu væri t.d. hægt að tengja við ritgerðir um upplýsingatækni af menntavísindasviði (Skemmu), kynna þær á Facebook og hafa umræður um þær í eina viku þar.  
    Hugsanlega vera með eina umræðu í mánuði.
* Halda fagfundi í öllum landsfjórðungum.
* Halda staðbundin námskeið eða netnámskeið.   
  Senda út könnun þar sem félagsmenn geta komið með óskir um námskeið og/eða kynningar.
* Leggja til við félagsmenn að útnefna UT-kennara mánaðarins og birta viðtal við hann á heimasíðu 3f.

1. Önnur mál

Jóhanna og Sólveig ætla að taka að sér að útbúa bækling fyrir 4. október með leiðbeiningum um uppsetningu ritgerða og skráningu heimilda.

Fleira var ekki rætt. Fundi slitið kl. 17:30

*Jóhanna Geirsdóttir*